CELEX: 32019R2200
Language: lv
Date: 2019-07-10 00:00:00
Title: Komisijas Deleģētā regula (ES) 2019/2200 (2019. gada 10. jūlijs), ar ko groza Deleģēto regulu (ES) 2015/98 par Starptautiskajā Konvencijā par Atlantijas tunzivju saglabāšanu un Konvencijā par turpmāku daudzpusēju sadarbību Ziemeļrietumu Atlantijas zvejā paredzēto Savienības starptautisko saistību ieviešanu, kā minēts Eiropas Parlamenta un Padomes Regulas (ES) Nr. 1380/2013 15. panta 2. punktā

23.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 332/1
               
            
         KOMISIJAS DELEĢĒTĀ REGULA (ES) 2019/2200
         (2019. gada 10. jūlijs),
         ar ko groza Deleģēto regulu (ES) 2015/98 par Starptautiskajā Konvencijā par Atlantijas tunzivju saglabāšanu un Konvencijā par turpmāku daudzpusēju sadarbību Ziemeļrietumu Atlantijas zvejā paredzēto Savienības starptautisko saistību ieviešanu, kā minēts Eiropas Parlamenta un Padomes Regulas (ES) Nr. 1380/2013 15. panta 2. punktā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 2. punktu,
         tā kā:
         
                     (1)
                  
                  
                     Lai aizsargātu zilās tunzivs mazuļus, Starptautiskās Atlantijas tunzivju saglabāšanas komisijas (ICCAT) Ieteikuma 18-02 34. punkts nosaka Atlantijas okeāna austrumdaļā un Vidusjūrā nozvejotas zilās tunzivs minimālo izmēru. Par šo minimālo izmēru mazāku zilo tunzivju nozvejas un piezvejas, arī tās, ko guvuši sporta vai atpūtas zvejas kuģi, nebūtu jāpatur uz attiecīgā kuģa, jāpārkrauj citā kuģī, jātransportē, jāuzglabā, jāizkrauj, jāpārdod, jāizliek vai jāpiedāvā pārdošanai.
                  
               
                     (2)
                  
                  
                     Turklāt saskaņā ar Ieteikuma 18-02 37. punktu kuģiem, kuri zvejo zilo tunzivi, ir jāizmet arī nejauši nozvejotas zilās tunzivis, kuras ir mazākas par minimālo izmēru un kuru daudzums pārsniedz 5 % no šādu kuģu kopējā zilās tunzivs nozvejas apjoma.
                  
               
                     (3)
                  
                  
                     Attiecībā uz sporta vai atpūtas zvejas kuģiem Ieteikuma 18-02 40. punkts nosaka, ka būtu jāaizliedz kuģim nozvejot, paturēt uz kuģa, pārkraut citā kuģī vai izkraut vairāk par vienu zilo tunzivi dienā. Būtu jāievieš pasākumi, kas vajadzīgi, lai nodrošinātu, ka tiek atbrīvots pēc iespējas lielāks skaits sporta vai atpūtas zvejā nozvejotu zilo tunzivju, jo īpaši to mazuļu.
                  
               
                     (4)
                  
                  
                     Ieteikuma 18-02 38. punkts nosaka, ka kuģi, kuriem nav atļauts aktīvi zvejot zilo tunzivi, drīkst paturēt uz kuģa zilās tunzivs nozvejas, kas nepārsniedz maksimālo piezvejas limitu vienam kuģim un zvejas reisam. Šis piezvejas limits nedrīkst pārsniegt 20 % no kopējās nozvejas. Dalībvalstīm šis limits jānosaka savos gada zvejas plānos.
                  
               
                     (5)
                  
                  
                     Lai nodrošinātu Ieteikuma 18-02 un ES tiesību normu konsekvenci, Regulas (ES) Nr. 1380/2013 15. panta 1. punktā noteiktais izkraušanas pienākums nebūtu jāattiecina uz Savienības kuģiem, kuri darbojas zilās tunzivs zvejniecībās.
                  
               
                     (6)
                  
                  
                     Komisijas Deleģētā regula (ES) 2015/98 (2) būtu jāgroza, iekļaujot tajā jaunus noteikumus, kas atspoguļo ICCAT Ieteikumā 18-02 paredzētos zvejas nosacījumus.
                  
               
                     (7)
                  
                  
                     Ieteikumu 18-02 piemēro no 2019. gada 21. jūnija. Tāpēc šai regulai būtu jāstājas spēkā tajā pašā dienā, lai tādējādi ES kuģi varētu zvejot ar tādiem pašiem nosacījumiem, kādi noteikti citām ICCAT līgumslēdzējām pusēm,
                  
               IR PIEŅĒMUSI ŠO REGULU.
         
            1. pants
            
               1)   Deleģētās regulas (ES) 2015/98 4. pantu groza šādi:
               
                           a)
                        
                        
                           panta 6. punktu aizstāj ar šādu:
                           
                              1)“6.   Atkāpjoties no Regulas (ES) Nr. 1380/2013 15. panta 1. punkta, uz nozvejotājkuģiem, kas aktīvi nezvejo zilās tunzivis, nepatur zilās tunzivis, kuru daudzums pārsniedz 20 % no kopējās nozvejas svara vai zivju skaita izteiksmē. Atļautās zilo tunzivju piezvejas apjomu dalībvalstis norāda gada zvejas plānā, kas minēts Eiropas Parlamenta un Padomes Regulas (ES) 2016/1627 (*1) 7. pantā, un tas nekad nepārsniedz minēto procentuālo daļu. Aprēķinu, kura pamatā ir zivju skaits, piemēro tikai tunzivīm un tunzivjveidīgo zivju sugām, ko pārvalda ICCAT.
                           
                           
                              (*1)  Eiropas Parlamenta un Padomes 2016. gada 14. septembra Regula (ES) 2016/1627 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā un ar ko atceļ Padomes Regulu (EK) Nr. 302/2009 (OV L 252, 16.9.2016., 1. lpp.).”;"
                        
                        
                     
                           b)
                        
                        
                           panta 8. un 9. punktu aizstāj ar šādiem:
                           
                              “8.   Atkāpjoties no Regulas (ES) Nr. 1380/2013 15. panta 1. punkta, vienam kuģim atpūtas zvejā ir aizliegts nozvejot, paturēt uz kuģa, pārkraut citā kuģī vai izkraut vairāk par vienu zilo tunzivi dienā. Dalībvalstis veic pasākumus, kas vajadzīgi, lai nodrošinātu un atvieglotu atpūtas zvejā nozvejotu dzīvu zilo tunzivju atbrīvošanu.
                           
                           
                              9.   Atkāpjoties no Regulas (ES) Nr. 1380/2013 15. panta 1. punkta, vienam kuģim sporta zvejā ir aizliegts nozvejot, paturēt uz kuģa, pārkraut citā kuģī vai izkraut vairāk par vienu zilo tunzivi dienā. Dalībvalstis veic pasākumus, kas vajadzīgi, lai nodrošinātu un atvieglotu sporta zvejā nozvejotu dzīvu zilo tunzivju atbrīvošanu.”
                           
                        
                     
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 21. jūnija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 10. jūlijā
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 354, 28.12.2013., 22. lpp.
         
         
            (2)  Komisijas 2014. gada 18. novembra Deleģētā regula (ES) 2015/98 par Starptautiskajā Konvencijā par Atlantijas tunzivju saglabāšanu un Konvencijā par turpmāku daudzpusēju sadarbību Ziemeļrietumu Atlantijas zvejā paredzēto Savienības starptautisko saistību ieviešanu, kā minēts Eiropas Parlamenta un Padomes Regulas (ES) Nr. 1380/2013 15. panta 2. punktā (OV L 16, 23.1.2015., 23. lpp.).